Ο **Σπυρίδων Δοξιάδης** (1917 - 6 Μαΐου 1991) ήταν Έλληνας γιατρός και πολιτικός, ιδρυτής του κέντρου Βρεφών "Μητέρα" και πρωτοπόρος της κοινωνικής παιδιατρικής στην Ελλάδα. Χρημάτισε βουλευτής με τη Νέα Δημοκρατία από το 1977 ως το 1981 και υπουργός.

Βιογραφία
---------

Γεννήθηκε το 1917 και σπούδασε Ιατρική στο πανεπιστήμιο της Αθήνας και στο πανεπιστήμιο του Ντάραμ. Ειδικεύτηκε στην παιδιατρική. Διορίστηκε καθηγητής στο Πανεπιστήμιο Σέφιλντ σε ηλικία 32 ετών και εν συνεχεία υφηγητής στο Πανεπιστήμιο Αθηνών, το 1952. Ανέλαβε τη διεύθυνση του μαιευτηρίου "Αλεξάνδρα". Ίδρυσε επίσης το Ινστιτούτο Υγείας του Παιδιού το 1965, του οποίου ήταν διευθυντής ως το 1982, και υπήρξε σύμβουλος του Παγκόσμιου Οργανισμού Υγείας (ΠΟΥ). Με δική του πρωτοβουλία ιδρύθηκε το "Ίδρυμα Μελετών για το Παιδί", το 1982. Ήταν ο πρώτος πρόεδρος της Εταιρείας Προστασίας Σπαστικών (1972).

Έγραψε πολλά επιστημονικά έργα.

Πέθανε στο νοσοκομείο "Υγεία", όπου νοσηλευόταν από την Πρωτομαγιά του 1991, συνεπεία οξέος εμφράγματος του μυοκαρδίου. Κηδεύτηκε με δημόσια δαπάνη στο Πρώτο Νεκροταφείο Αθηνών, το Μάιο του 1991.

Πολιτική σταδιοδρομία
---------------------

Ο Δοξιάδης συμμετείχε στην κυβέρνηση εθνικής ενότητας ως υπουργός Κοινωνικών Υπηρεσιών από τις 9 Οκτωβρίου 1974 ως τις 21 Νοεμβρίου 1974 και ξανά στην κυβέρνηση του Κωνσταντίνου Καραμανλή από τις 28 Νοεμβρίου 1977 ως τις 10 Μαΐου 1980. Στις εκλογές του 1977 εξελέγη βουλευτής Επικρατείας με τη Νέα Δημοκρατία.

Όταν ανέλαβε υπουργός ο Δοξιάδης έκανε την πρώτη απόπειρα για εφαρμογή ενός εθνικού συστήματος υγείας, παρεμποδίστηκε όμως από διάφορους κύκλους, συμπεριλαμβανομένης της Νέας Δημοκρατίας, με αποτέλεσμα το προσχέδιο για την Υγεία να εγκαταλειφθεί. Ως υπουργός Κοινωνικών Υπηρεσιών κατάργησε το προγαμιαίο πιστοποιητικό και το αντικατέστησε με τα Κέντρα Ενημέρωσης. 

Επίσης, ως υπουργός ξεκίνησε (1978) την πρώτη εκστρατεία κατά του καπνίσματος στην Ελλάδα και ίδρυσε την Ελληνική Εταιρεία Ιατρικής Ηθικής και Δεοντολογίας, όπως επίσης την Ελληνική Αντικαπνιστική Εταιρεία.

Έργα
----

* "Παιδιατρική θεραπευτική", εκδότης Παρισιάνου Α.Ε. 1990, ISBN 9780003405125

Παραπομπές
----------

1. ↑  *κωδικός αναφοράς VIAF*. 96952740. Ανακτήθηκε στις 9  Οκτωβρίου 2017.
2. ↑  PD Lapatsanis et al. Spyros Doxiadis: 1917 - 1991. A pioneer of social pediatrics in Greece, πρώτη δημοσίευση στο Διαδίκτυο 21/1/2008, DOI: 10.1111/j.1651-2227.1994.tb13206.x (αγγλικά)
3. ↑  «Δικτυακός τόπος του Ινστιτούτου Υγείας του Παιδιού». Αρχειοθετήθηκε από το πρωτότυπο στις 25 Αυγούστου 2013. Ανακτήθηκε στις 26 Αυγούστου 2013.
4. ↑  «Ιστοσελίδα της Εταιρείας Προστασίας Σπαστικών». Αρχειοθετήθηκε από το πρωτότυπο στις 10 Μαΐου 2012. Ανακτήθηκε στις 26 Αυγούστου 2013.
5. ↑  Η σύνθεση της Κυβέρνησης Εθνικής Ενότητας του 1974
6. ↑  Λήμμα στην ηλεκτρονική εγκυκλοπαίδεια "Δομή", ανάκτηση 26-8-2013.
7. 1 2 3  Νανάς Νταουντάκη, "Συγκίνηση για τον επιστήμονα και τον άνθρωπο", Τα Νέα, 7/5/1991, σελ. 16.
8. ↑  Τo κάπνισμα στην Ελλάδα Αρχειοθετήθηκε 2012-05-07 στο Wayback Machine. Έθνος, ηλεκτρονική έκδοση, ανάκτηση 26-8-2013.

Εξωτερικοί σύνδεσμοι
--------------------

* Διαγνωστική και θεραπευτική μονάδα για το παιδί Σπύρος Δοξιάδης»
* Σπύρος Δοξιάδης στον *Πανδέκτη*, του Εθνικού Ιδρύματος Ερευνών

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 96952740
* **ΕΒΕ**: 66336
* **BiblioNet**: **23239**
* LCCN: n79012910
* ISNI: 0000 0003 7156 8528
* GND: 119196263
* SUDOC: 066899834
* BNF: cb13623679p (data)
* BIBSYS: 90319055
* NLA: 35270255
* NKC: xx0102045

 |

 |